ᱡᱚᱡᱚ ᱡᱚ

ᱡᱚᱡᱚ ᱫᱚ ᱢᱤᱫ ᱞᱮᱠᱟᱱ ᱡᱚ ᱠᱟᱱᱟ ᱾ ᱟᱨ ᱱᱚᱶᱟ ᱫᱤ ᱤᱝᱞᱤᱥ ᱛᱮ 'ᱴᱟᱢᱟᱨᱤᱸᱰ ᱴᱨᱤ' ᱟᱨᱵᱟᱝ 'ᱤᱸᱰᱤᱭᱟᱱ ᱰᱮᱴ' ᱠᱚ ᱢᱮᱛᱟᱜ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱥᱟᱬᱮᱥᱤᱭᱟᱹ ᱧᱩᱛᱩᱢ ᱫᱚ ᱴᱟᱢᱟᱱᱰᱚᱥ ᱤᱱᱰᱤᱠᱟ (ᱞᱟᱴᱤᱱ ᱟᱹᱲᱟᱹ) ᱟᱨ ᱱᱚᱶᱟ ᱫᱚ ᱥᱤᱡᱟᱞᱯᱤᱱᱤᱭᱟᱥ ᱵᱚᱝᱥᱚ ᱨᱮᱱᱟᱜ ᱠᱟᱱᱟ ᱾ ᱥᱚᱸᱥᱠᱨᱩᱛ ᱟᱹᱲᱟᱹ ᱟᱢᱞᱤᱠᱟ ᱢᱮᱱᱮᱛ ᱫᱚ ᱡᱚᱡᱚᱣᱟᱜ ᱾ ᱱᱚᱶᱟ ᱫᱚ ᱦᱤᱸᱫᱤ ᱛᱮ ᱤᱢᱞᱤ, ᱢᱚᱨᱟᱴᱷᱤ ᱛᱮ ᱚᱢᱲᱤ, ᱪᱤᱧᱪᱤ, ᱛᱮᱞᱩᱜᱩ ᱯᱟᱹᱨᱥᱤ ᱛᱮ ᱪᱤᱱᱛᱷᱟ, ᱦᱩᱞᱤ ᱟᱨ ᱢᱟᱞᱟᱭᱟᱞᱟᱢ ᱛᱮ ᱚᱢᱞᱟᱢ ᱠᱚ ᱢᱮᱛᱟᱜ ᱠᱟᱱᱟ ᱾

ᱫᱟᱨᱮ
ᱡᱚᱡᱚ ᱫᱚ ᱢᱤᱫ ᱱᱟᱯᱟᱭ ᱦᱟᱹᱨᱭᱟᱹᱲ ᱫᱟᱨᱮ, ᱡᱟᱦᱟᱸ ᱨᱮᱱᱟᱜ ᱰᱟᱹᱨ ᱫᱚ ᱜᱚᱴᱟ ᱯᱟᱲᱟ ᱟᱴᱮᱫ ᱠᱚᱜᱼᱟ ᱾ ᱱᱚᱶ ᱫᱟᱨᱮ ᱫᱚ ᱵᱷᱮᱰᱟᱛ ᱠᱷᱚᱱ ᱢᱚᱴᱟ ᱜᱮᱭᱟ ᱟᱨ ᱵᱟᱠᱞᱟᱜ ᱫᱚ ᱯᱚᱥᱟᱜ ᱯᱚᱥᱟᱜ ᱜᱮᱭᱟ ᱟᱨ ᱨᱚᱝ ᱫᱚ ᱦᱮᱸᱫᱮ ᱦᱮᱸᱫᱮ ᱫᱷᱟᱨᱟ ᱾ ᱥᱟᱠᱟᱢ ᱠᱚ ᱫᱚ ᱦᱩᱰᱤᱧ ᱟᱨ ᱵᱤᱞᱤ ᱨᱮᱱᱟᱜ ᱚᱲᱚᱝ ᱞᱮᱠᱟ ᱾ ᱵᱟᱞᱮ ᱡᱚᱠᱷᱟᱜ ᱥᱟᱥᱟᱝ ᱦᱟᱹᱨᱭᱟᱹᱲ ᱥᱟᱠᱟᱢ ᱧᱮᱞᱚᱜᱼᱟ ᱟᱨ ᱠᱮᱴᱮᱡ ᱠᱟᱛᱮ ᱫᱚ ᱦᱮᱸᱫᱮ ᱦᱟᱹᱨᱭᱟᱹᱲ ᱧᱮᱞᱚᱜᱼᱟ ᱾ ᱢᱤᱫ ᱵᱟᱦᱟ ᱨᱮᱱᱟᱜ ᱢᱚᱬᱮ ᱜᱚᱴᱟᱝ ᱯᱮᱴᱟᱞ ᱚᱰᱚᱠ ᱠᱚᱜᱼᱟ ᱾ ᱵᱟᱦᱟ ᱠᱚ ᱫᱚ ᱜᱚᱴᱟ ᱯᱟᱲᱟ ᱜᱟᱞᱟᱝ ᱟᱠᱟᱫ ᱞᱮᱠᱟ ᱛᱟᱦᱮᱸᱱᱟ ᱾ ᱡᱚᱡᱚ ᱡᱚ ᱫᱚ ᱠᱟᱹᱲᱵᱩᱝ ᱫᱷᱟᱨᱟ ᱜᱮ ᱛᱟᱦᱮᱸᱱᱟ ᱟᱨ ᱯᱟᱠᱚᱲ ᱠᱟᱛᱮ ᱦᱟᱥᱟ ᱞᱮᱠᱟ ᱨᱚᱝ ᱧᱮᱞᱚᱜᱼᱟ ᱾ ᱪᱚᱯᱟ ᱞᱟᱛᱟᱨ ᱨᱮ ᱡᱤᱞ ᱛᱟᱦᱮᱸᱱᱟ ᱚᱱᱟ ᱵᱷᱤᱛᱤᱨ ᱨᱮ ᱫᱚ ᱠᱮᱴᱮᱡ ᱡᱟᱝ ᱛᱟᱦᱮᱸᱱᱟ ᱾ ᱪᱚᱠᱟᱜ ᱚᱪᱚᱦ ᱠᱟᱛᱮ ᱠᱚ ᱡᱚᱢᱟ ᱾ ᱱᱚᱶᱟ ᱨᱮᱱᱟᱜ ᱟᱹᱰᱤ ᱜᱟᱱ ᱵᱮᱵᱷᱟᱨ ᱜᱩᱱ ᱢᱮᱱᱟᱜᱼᱟ ᱾

ᱵᱮᱵᱷᱟᱨ
ᱡᱟᱹᱥᱛᱤ ᱨᱟᱛᱮ ᱱᱚᱶᱟ ᱨᱮᱱᱟᱜ ᱜᱚᱨᱚᱡᱽ ᱠᱷᱚᱴᱟ, ᱪᱟᱹᱴᱱᱤ ᱮᱢᱟᱱ ᱮᱢᱟᱱ ᱞᱮᱠᱟᱛᱮ ᱠᱚ ᱵᱮᱵᱷᱟᱨᱮᱜᱼᱟ ᱾ ᱡᱚᱡᱚ ᱛᱮ ᱡᱚᱡᱚ ᱦᱮᱲᱮᱢ ᱫᱟᱹᱲ ᱨᱟᱥᱮ ᱛᱮᱭᱟᱨ ᱞᱟᱹᱜᱤᱫ ᱜᱩᱲ ᱟᱨ ᱢᱟᱹᱥᱨᱤ ᱫᱟᱹᱞ ᱠᱚ ᱢᱮᱥᱟᱭᱟ ᱾ ᱡᱚᱡᱚ ᱫᱚ ᱟᱪᱟᱨ ᱟᱨ ᱪᱟᱹᱴᱱᱤ ᱵᱟᱹᱲᱛᱤ ᱠᱚ ᱛᱮᱭᱟᱨᱟ ᱾  
ᱱᱚᱶᱟ ᱡᱚᱡᱚ ᱫᱚ ᱡᱚᱢᱟᱜ ᱠᱚ ᱦᱚᱡᱚᱢ ᱨᱮ ᱜᱚᱲᱚᱭ ᱮᱢᱟ ᱾ ᱡᱚᱡᱚ ᱫᱚ ᱞᱟᱡ ᱦᱚᱸᱭ ᱥᱟᱯᱷᱟᱭᱟ ᱾ ᱯᱤᱛ ᱠᱚᱜ ᱡᱚᱠᱷᱟᱜ ᱦᱚᱸ ᱡᱚᱡᱚ ᱠᱚ ᱵᱮᱵᱷᱟᱨᱟ ᱾ ᱠᱚᱧᱮ ᱥᱤᱧᱚᱛ ᱨᱮ ᱱᱚᱶᱟ ᱨᱮᱱᱟᱜ ᱜᱚᱨᱚᱡᱽ ᱟᱹᱰᱤ ᱡᱟᱹᱥᱛᱤ ᱢᱮᱱᱟᱜ ᱾ ᱱᱚᱛᱮ ᱨᱤᱱ ᱦᱚᱲ ᱫᱚ ᱡᱚᱛᱚ ᱡᱚᱢᱟᱜ ᱥᱟᱞᱟᱜ ᱡᱚᱡᱚ ᱫᱚ ᱠᱚ ᱡᱚᱢ ᱧᱚᱜᱽ ᱜᱮᱭᱟ ᱾

ᱟᱸᱫᱷᱟ ᱯᱟᱹᱛᱭᱟᱹᱣ
ᱛᱤᱢᱤᱱ ᱦᱚᱲ ᱠᱚᱣᱟᱜ ᱫᱚ ᱯᱟᱹᱛᱭᱟᱹᱣ ᱢᱮᱱᱟᱜᱼᱟ ᱪᱤ, ᱡᱚᱡᱚ ᱫᱟᱨᱮ ᱫᱚ ᱵᱷᱩᱛ ᱠᱚᱣᱟᱜ ᱛᱷᱟᱱ ᱠᱟᱱᱟ ᱢᱮᱱᱛᱮ ᱟᱨ ᱱᱚᱶᱟ ᱫᱟᱨᱮ ᱞᱟᱛᱟᱨ ᱨᱮ ᱪᱤᱞᱤ ᱫᱟᱨᱮ ᱦᱚᱸ ᱵᱟᱠᱚ ᱵᱟᱧᱪᱟᱣ ᱫᱟᱲᱮᱭᱟᱜᱼᱟ ᱾ ᱨᱟᱡᱟ ᱟᱠᱵᱚᱨ ᱭᱤᱡ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱛᱟᱱᱥᱮ ᱟᱜ ᱛᱚᱯᱟ ᱜᱩᱣᱟᱞᱤᱭᱚᱨ ᱨᱮ ᱟᱡᱟᱜ ᱛᱚᱯᱟ ᱪᱮᱛᱟᱱ ᱨᱮ ᱡᱚᱡᱚ ᱫᱟᱨᱮ ᱢᱮᱱᱟᱜᱼᱟ ᱾ ᱦᱚᱲ ᱠᱚ ᱨᱚᱲᱟ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱠᱚ ᱟᱲᱟᱝ ᱥᱤᱵᱤᱞ ᱞᱟᱹᱜᱤᱫ ᱛᱮ ᱱᱚᱶᱟ ᱫᱟᱨᱮ ᱨᱮᱱᱟᱜ ᱥᱟᱠᱟᱢ ᱠᱚ ᱡᱚᱢᱟ ᱾
ᱪᱤᱛᱟᱹᱨᱢᱟᱞᱟ

ᱟᱨᱦᱚᱸ ᱧᱮᱞᱢᱮ

 Bhumibhamon, S. 1988. Multi-purpose trees for small-farm use in the Central Plain of Thailand. D withington, K MacDicken., CB Sastyr and NR Adams, eds Multi-purpose trees for small-farm use: Proceedings of an International Workshop pp. 53–55. November 2–5, 1987, Pattaya Thailand.
 Jean-Marc Boffa, Food and Agriculture Organization of the United Nations Publisher Food & Agriculture Org., 1999. Agroforestry parklands in Sub-Saharan Africa Volume 34 of FAO conservation guide Agroforestry Parklands in Sub-Saharan Africa, 230 pages
 Dassanayake, M. D. & Fosberg, F. R. (Eds.). (1991). A Revised Handbook to the Flora of Ceylon. Washington, D. C.: Smithsonian Institution.
 Joseph Dalton Hooker|Hooker, Joseph Dalton. (1879). The Flora of British India, Vol II. London: L. Reeve & Co.
 Locke J, N Renner: 1991 Pod Form and Non-Pod Form Variants of Tamarind in Guadelupe Yaghoubian Agricultural Review 2:122–149
 Michon G, F Mary, J Bopmart: 1986 Multi-Storied agroforestry Garden System in West Sumatra, Indonesia Agroforestry Systems 4:315–338
 Narawane SP 1991 Success stories of Multi-purpose tree species production by small farmers in NG Hedge and JN Daniel eds, Multi-purpose tree species production by small farmers, proceedings of the National Workshop. January 28–31, 1991 Pune, India.
 James Rennie: 1834. Alphabet of medical botany. Orr and Smith, 1834. 152 page 77. Google Books
 George Spratt, 1830. Flora Medica: containing coloured delineations of the various medicinal plants admitted into the London, Edinburgh, and Dublin pharmacopœias; with their natural history, botanical descriptions,

ᱥᱟᱹᱠᱷᱭᱟᱹᱛ

ᱛᱷᱚᱠ:!Main category
ᱛᱷᱚᱠ:ᱫᱟᱨᱮ
ᱛᱷᱚᱠ:ᱡᱚ
ᱛᱷᱚᱠ:ᱵᱷᱟᱨᱚᱛ ᱫᱤᱥᱚᱢ ᱨᱮᱱᱟᱜ ᱫᱟᱨᱮ